Sekretari Kerry mbi zgjidhjen e krizës në Ukrainë
Shefi i diplomacisë amerikane zhvilloi takime me presidentin dhe ministrin e jashtëm rus lidhur me gjetjen e një zgjidhjeje paqësore
Sekretari amerikan i Shtetit i bëri komentet gjatë qëndrimit në Antalia të Turqisë, ku ndodhet për takimin e ministrave të jashtëm të NATO-s, pas bisedimeve me presidentin, si dhe ministrin e jashtëm rus dje në Soçi. Kryediplomati amerikan u takua me Presidentin Putin në qytetin turistik Soçi pas takimit me ministrin e Jashtëm Sergei Lavrov. Dy palët pohuan qëndrimet e ndryshme lidhur me zhvillimet në Siri dhe Ukrainë, por theksuan edhe nevojën për zgjidhje politike: Rusia mohon se po ndihmon me furnizime ushtarake kryengritësit ukrainas. Por shefat e diplomacisë Kerry dhe Lavrov theksuan pikëpamjet e përbashkëta: Një raport i opozitës ruse thotë se Kremlini ka shpenzuar miliarda dollarë për të financuar kryengritësit në Ukrainë dhe për të dërguar forca shtesë dhe se të afërmit e ushtarëve të vrarë mbahen të heshtur me kërcënime ose shpërblime monetare: Raporti u hartua nga udhëheqësi i opozitës Boris Nemtsov, i cili u qëllua për vdekje në shkurt pak metra larg Kremlinit. Që kur filluan luftimet në Ukrainën lindore, më shumë se gjashtë mijë vetë janë vrarë. Analistët politikë thonë se vizita si ajo e zotit Kerry mirëpriten në Rusi pasi, megjithë veprimet e Kremlinit në Ukrainë, Presidenti Putin dëshiron ta paraqesë qeverinë e tij si paqedashëse dhe të hapur për dialog. Ai gjithashtu synon t’i kthejë Rusisë statusin që kishte gjatë Bashkimit Sovjetik, kur Rusia trajtohej si një fuqi me peshë të barabartë si Shtetet e Bashkuara në marrëdhëniet globale. Por parada e 9 Majit me shpalosjen e forcës në stilin sovjetik sinjalizon se zoti Putin do t’u kujtojë atyre që kërcënojnë interesat e Rusisë, forcën ushtarake që ai ka në dorë si komandant i ushtrisë ruse.